[{"text_idx": "#000000", "text": "Laagi ja Miileni viis ku\u0308simust"}, {"text_idx": "#000001", "text": "AvalehtLiigadEesti meistrivo\u0303istlusedKoduva\u0308ljak andis pa\u0308rnakatele stardijo\u0303udu, aga Tartu vo\u0303ttis tugevate geimilo\u0303ppudega vo\u0303idu"}, {"text_idx": "#000002", "text": "Koduva\u0308ljak andis pa\u0308rnakatele stardijo\u0303udu, aga Tartu vo\u0303ttis tugevate geimilo\u0303ppudega vo\u0303idu"}, {"text_idx": "#000005", "text": "Kolmapa\u0308eva o\u0303htul peeti Credit24 Eesti meistrivo\u0303istluste finaalseeria teine kohtumine. Emotsionaalsemat ja vo\u0303itluslikumat ma\u0308ngu na\u0308idanud Pa\u0308rnu Vo\u0303rkpalliklubi alustas ku\u0308ll geime hea hooga, kuid Tartu Bigbank suutis endale omase 3:0 (25:19, 25:15, 25:22) vo\u0303iduga seeriat 2:0 juhtima minna."}, {"text_idx": "#000006", "text": "Kodukohtumist alustas u\u0308lihea hooga just Pa\u0308rnu, minnes kohe 4:0 juhtima. Esimese ma\u0308ngu kindlalt kotti pistnud Tartu asus esimest geimi esmakordselt juhtima alles seisul 11:10, kuid sealt enam tagasi ei vaadatud \u2013 geimi lo\u0303punumbriteks kujunesid 25:19."}, {"text_idx": "#000007", "text": "Teist geimi alustasid meeskonnad punkt punktis, kuid teiseks tehniliseks vaheajaks suutis Bigbank end vastastest nelja punkti kaugusele rebida. Sealt alates ja\u0308id pa\u0308rnakad ha\u0308tta eelko\u0303ige vastaste servi neutraliseerimisega, mille najal Tartu platsil lausa lustima hakkas ja geimi 25:15 omale vo\u0303ttis."}, {"text_idx": "#000008", "text": "Ka kolmandat vaatust alustas Pa\u0308rnu su\u0308dikalt, vo\u0303ttes ja\u0308rjepanu ilusaid blokipunkte. Isegi peale finaalseeria pikima pallivahetuse kaotamist leidis kodumeeskond end 7:3 eduseisust. Nagu aga kombeks saanud, tegi Tartu geimi keskpaigaks vahe tasa, tuues tabloole numbrid 16:15."}, {"text_idx": "#000009", "text": "Paari punkti pa\u0308rast juhtus aga pisike trago\u0308o\u0308dia. Kodumeeskonna su\u0308dika vo\u0303itluse tulemusena lendas sidema\u0308ngija Jo Mauricio treeneripinkidesse palli pa\u0308a\u0308stma ja sealt enam pu\u0308sti ei to\u0303usnudki, saades ilmselt u\u0308sna to\u0303siselt viga paremale ka\u0308ele ja loovutades la\u0308bi pisarate valuga vo\u0303ideldes oma koha Richard Voogelile. Geimilo\u0303ppude kuningas Tartu vormistas aga vaatuse 25:22 enda nimele ja jo\u0303udis ja\u0308rjekordse 3:0 vo\u0303iduga seerias 2:0 eduseisuni."}, {"text_idx": "#000010", "text": "Kohtumise u\u0308leplatsima\u0308ngijaks kerkis Martti Juhkami, kes kogus 18 punkti (+11) ja sai tartlastest ka ebatavalisel moel u\u0308lekaalukalt enim to\u0303steid, kui teenis Kert Toobali usalduse 27 korral. 15 punkti (+8) toonud Albert Hurt sai vo\u0303rdluseks 19 to\u0303stet ja 7 korral skoorinud Valentin Kordas 16 lo\u0308o\u0308givo\u0303imalust. Pa\u0308rnu ukrainlaste duo kujunes oma meeskonna veduriks: Boriss Z\u030cukov to\u0303i 12 (+7) ja Bohdan Mazenko 10 (+8) silma."}, {"text_idx": "#000011", "text": "Nu\u0308u\u0308d saavad Pa\u0308rnu ja Tartu enne ja\u0308rgmist ma\u0308ngu korralikult puhata, sest seeria ja\u0308rgmine lahing leiab aset alles 4. aprillil. Ko\u0303nealune kohtumine toimub Tartu U\u0308likooli spordihoones."}, {"text_idx": "#000015", "text": "Tahtejo\u0303u ja to\u0308o\u0308kuse tiivad on lennutanud Kordase maailma u\u0308hte suuremasse vo\u0303rkpalliriiki"}, {"text_idx": "#000019", "text": "Pa\u0308rnu Vo\u0303rkpalliklubi avaldas viimaks uue peatreeneri nime"}]